**Un curcubeu subtil îmbobocește pe cer**

*Liliana Tirel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un dragon bea din apa fermecată

și curcubeul subtil

îmbobocește pe cer;

luminile ard în tăcere

ca lumânările ce topesc

măștile din jurul tău;

roșii și galbene

albastre și verzi

fac să pară

că cerul coboară

să țină pământul la piept

într-o existență în care pierzi

clipa înțelesului.

\*

Voalul peste iriși cade

sfâșiat de șarpele ce-și mușcă coada;

după ploaie, lasă o dâră lungă...

urmă ce copiază viața.

Mergi până la apa din care bea curcubeul

apar fermecate cuvinte... fermecate gânduri

urcă oamenii în barca

ce se leagănă în tine

mereu.